[{"text_idx": "#000000", "text": "Joonistamise kaudu otse kultuuriloo keskele"}, {"text_idx": "#000003", "text": "Pa\u0308rnu linna koolidest vo\u0303tsid ERMi vo\u0303istujoonistamisest osa Su\u0308tevaka Humanitaargu\u0308mnaasium, U\u0308hisgu\u0308mnaasium, Mai kool ja Tammsaare kool. Panime ennast kohe varakult kirja, sest tegu on o\u0303pilaste ja ka o\u0303petajate jaoks toreda ja omapa\u0308rase u\u0308ritusega."}, {"text_idx": "#000006", "text": "Vo\u0303istlusmoment on o\u0303pilase jaoks oluline. O\u0303petajale on ta\u0308htis aga vo\u0303imalus tuua o\u0303pilane eesti ja soome-ugri rahvaste kultuuriloo keskele, ja kui seda saab teha joonistamise kaudu, on see suurepa\u0308rane."}, {"text_idx": "#000007", "text": "O\u0303pilastele meeldis u\u0308ritus va\u0308ga. Kunstitundides sai ju ra\u0308a\u0308gitud, mida ERM endast kujutab, kui oluline on meie kultuuriloo talletamine, samuti oleme vaadanud muuseumi virtuaaltuuri. Kuid koolitunnis ra\u0308a\u0308gitu tundub paljudele siiski igav, ka ei tunta erilist vajadust meie kultuuriloo u\u0308le mo\u0303tiskleda, kui just gu\u0308mnaasiumi kirjandustundides ei pea seda tegema."}, {"text_idx": "#000008", "text": "ERMi oli enne ku\u0308lastanud kaks o\u0303pilast, enamikule jaoks oli see ta\u0308iesti ainulaadne uus kogemus. Kui la\u0308bi libeda ja lume Tartusse kohale jo\u0303udsime, oli o\u0303pilaste imestus suur \u2013 pikk-pikk maja keset valget lagedat va\u0308lja, ees tohutu sissepa\u0308a\u0308s... Sisenesid nagu mo\u0303ne tundmatu looma avatud suhu."}, {"text_idx": "#000013", "text": "Eksponaatide valimine joonistamiseks oli veidi keeruline, sest seda tuli teha kiiresti. Kui oled aga noor ja/vo\u0303i teisest rahvusest, siis pole sul eriti aimu meie pikast kultuuriloost. Sa oled justkui millegi suure keskel ja peas on tohutu virvarr ning samas kohustus (\u201eo\u0303petaja vo\u0303ttis mind ju kaasa, ma pean midagi tegema\u201c) \u2013 nii pole midagi imestada, kui joonistatakse kraanikausi all olevat torustikku."}, {"text_idx": "#000014", "text": "O\u0303petajana pean u\u0308tlema, et mo\u0303nedki o\u0303pilased ei osanud su\u0308veneda eksponaati, mida nad joonistasid. Nad ei lugenud teavet selle kohta, vo\u0303tsid ette liiga suure u\u0308lesande ja joonistasid esemeid vo\u0303i reklaami meeldimise ja\u0308rgi, seda oma konteksti panemata. Samas Su\u0308tevaka gu\u0308mnaasiumi na\u0308itel saab o\u0308elda, et kui joonistad, peab pea ka to\u0308o\u0308tama. Joonistamine ei ole lihtlabane maha joonistamine, seda suudavad paljud, aga oma joonistusega midagi o\u0308elda on palju keerulisem."}, {"text_idx": "#000015", "text": "Tore on see, et paljud o\u0303pilased tundsid lihtsalt ro\u0303o\u0303mu va\u0308ljaso\u0303idust ja joonistamisest. Mo\u0303ned olid muuseumist vaimustuses ja lubasid oma vanematega kindlasti tagasi tulla, mo\u0303ned ja\u0308id va\u0308ga mo\u0303tlikuks... Tore oli ka see, et o\u0303pilaste joonistused pandi ko\u0303ik va\u0308lja ning nad said ise vaadata-vo\u0303rrelda ja mo\u0303elda, mida oleks vo\u0303inud praegu vo\u0303i mida saaks tulevikus teistmoodi teha."}, {"text_idx": "#000025", "text": "Pa\u0308rnu U\u0308hisgu\u0308mnaasiumi o\u0303pilane Angeliina Laanepo\u0303ld:"}, {"text_idx": "#000026", "text": "Mulle meeldis see vo\u0303istlus, sain to\u0308o\u0308tada omaette. Sain oma muusikat nautida ja samal ajal joonistada. Mul oli va\u0308ga hea idee enne kohale jo\u0303udmist va\u0308lja mo\u0303eldud ja sain kohe to\u0308o\u0308le hakata. Teema oli ka minu jaoks sobilik, joonistasin varju esivanema ka\u0308e ja valgusesse uuema po\u0303lvkonna ka\u0308e, mo\u0303lemale tegin sama mustriga ka\u0308ise ehk siis kandus u\u0308le rahvariide traditsioon. Aega oli minu jaoks ku\u0308ll natuke va\u0308he, oleksin soovinud veel parema to\u0308o\u0308 teha. Po\u0303randal istudes to\u0308o\u0308tamine oli ka va\u0308ga huvitav ja teistsugune, va\u0308ga hull ei olnudki. Mulle meeldib sellistest u\u0308ritustest osa saada ja sain va\u0308ga hea kogemuse ja kindlasti soovin ja\u0308rgmine aasta uuesti minna."}, {"text_idx": "#000032", "text": "Sisesta oma meiliaadress, et saada teateid lugude ilmumise kohta meili teel."}]